Nordisk avlshundliste
Etter vår Nordiske avlsrådskonferanse ble det besluttet å lage en Nordisk avlshundliste med felles presentasjon. Merk at det er forskjell i kriteriene for godkjenning i de forskjellige land. Les mer på www.avl.no
God Jul og et Godt Nytt Engelsk Setter År!
Styret og avelsrådet i Norsk Engelsk Setterklubb ønsker alle medlemmer en riktig God Jul og et Godt Nytt Engelsk Setter År!
5 settere blant de 6 premierte i finalen på Trøgstad
Romerike fuglehundklubb sørget for et fantastisk arrangement i suverene, upløyde terrenger med masse fugl. Værgudene hadde også bestemt seg for å ta en pause med regnværet. Et bedre grunnlag for gode resultater og fornøyde deltakere skal man leite lenge etter.
Under slike forhold blir premielista som regel lang. Premielista kan du se på Romerike Fuglehundklubbs hjemmeside
Vinner av VK-finale Langvellas Kjapp 1 VK m/CK
E/F: Astrid Brun Haugen. Hun imponerte med 4 flotte fuglearbeid i finalen. Gutta ble bare stående å måpe.
De premierte i VK-finalen. Fra høyre Astrid B Haugen, Stein H Østerlie, Jan E Israelsen, Morten Berg,
John Olsen, Skjalg Liljedal. Bak fra Høyre finaledommerene Jan S Ulvin og Bjørn Odden
Betydningen av kosthold og miljø for utvikling skjelettlidelser hos hunder
De siste årene har forskning vist at fôring og miljø har betydning for utvikling av skjelettlidelser hos hunder. Med skjelettlidelser menes i hovedsak hofteleddsdysplasi (HD), albueleddsdysplasi (AD) og bruskløsning (osteochondrose,OCD). Hos engelsk setter er HD og OCD i skulderledd mest utbredt av disse.
Trening på tamfugl lørdag 12. november er avlyst
Etter å ha rådspurt Mattilsynet i Oslo & Akershus i forbindelse med de særskilte beskyttelsestiltak som nå er innført for å hindre smitte av fugleinfluensa, finner vi det riktig å avlyse den annonserte samlingen lørdag 12. november med tema "Trening på tamfugl i praksis".
Klubbens medlemsmøte i Oslo onsdag 2. nov. var uventet godt besøkt og viste med all tydelighet at tamfugltrening interesserer mange i vårt distrikt. Møtepanelet, bestående av Fredrik Aalerud og Marit Hennum, ga oss en gjennomgang av trening og dressur, fuglearter og fallgruver og det ble mange spørsmål til temaet som måtte besvares i løpet av kvelden. Vi skulle derfor gjerne ha gjennomført den praktiske gjennomgangen og demontrasjonen av ulike forhold knyttet til slik trening. Men, på bakgrunn av dagens situasjon velger vi å avvente utviklingen og dyrehelsemyndighetenes anbefalinger, før vi eventuelt kommer tilbake med et nytt tilbud.
DK-gruppa Oslo & Akershus
Krav om kjent CL-status
CL- Cercoid Lipofuscinose, også kalt familiær idioti eller Hjernesvinn. Fra januar 2005 kan vi ved hjelp av en enkel blodprøve fastslå om en hund er arvebærer, affisert eller fri for genet som koder for sykdommen.
Denne testen er framkommet etter et langvarig forskningsarbeid ledet av Frode Lingaas ved Norges Veterinærhøgskole.
Avlsrådet har etter forslag fra sunnhetsutvalget i NKK foreslått at det settes krav til at alle hunder som brukes i avl skal være gentestet, eller være avkom av foreldre som er fri.
Eventuelle CL-bærere kan kun parres med partnere som er fri for CL-genet. Forslaget gikk igjennom på forrige styremøte og det er sendt brev til NKK . Kravet vil antagelig tre i kraft først fra sommeren 2006.
Hvilke konsekvenser gir dette for engelsksetteravlen?
Dette vil åpne avlsmulighetene for hunder som er nære slektninger til kjente arvebærere og som mange i dag ikke vil benytte av den grunn. Ved at alle hunder som brukes i avl må ha kjent status vil det om noen år ikke være nødvendig å teste hunder lenger. Avkom etter to hunder som er testet fri for genet vil automatisk få status som fri uten selv å bli testet. Ved import av hunder og ved bruk av frossen sæd vil det selvfølgelig bli innvilget dispensasjon fra kravet om kjent status.
Bilder og portalen
Vi jobber med en oppgradering av portalen. Pr dato får vi ikke lastet opp egne bilder i nyheter, men dette vil bli fikset i løpet av få dager. Fra Jørn Henning Wølner har vi mottatt noen bilder fra VM og EM, de kan dere se her.
NESK kalenderen 2006
NESK kalenderen 2006 er nå i trykken og vil komme sammen med første nummer av Fuglehunden i begynnelsen av januar. Det kom inn godt over 100 bilder og NESK vil få takke for alle de flotte innsendte forslagene. Alle som har sendt inn originalbilder vil få disse returnert i posten.
Kalenderbildene er valgt ut etter kvalitet, men det er også mange flere faktorer det er tatt hensyn til; bildene i kalenderen skal så godt det lar seg gjøre gjenspeile den måneden de representerer, en god blanding av valper og voksne hunder, de aktuelle fargene på ES skal være representert. Det var mange bilder vi hadde lyst til å bruke, men som viste seg hadde for dårlig oppløsning til å bli trykket i A4-format.
Dersom bildet ditt ikke er med i kalenderen, blir det kanskje nye muligheter for å lage en kalender i 2007 - jubileumsåret. NESK oppfordrer deg derfor også til å ta mange flotte bilder i 2006.
Det vil bli mulig å kjøpe ekstra kalendere ved henvendelse til NESKs sekretariat.
Vi ønsker deg en riktig god jul og håper kalenderen faller i smak.
Bli med å skriv for NESK!
Som et ledd i utviklingen av vår portal skal det dannes en egen redaksjon som får ansvaret for å fylle nettsidene våre med interessant lesestoff. Vi ønsker derfor å knytte til oss fire ᾿journalister᾿.
Vi ønsker å dele landet inn i fire ansvarsområder. Redaksjonen vil få ansvaret for å rapportere om hendelser i sitt ansvarsområde, det være seg fuglehundprøver, utstillinger, ES som gjør det bra osv, osv. Det vil bli arrangert et kurs i bruk av portalen og de som er med i redaksjonen vil få en liten økonomisk kompensasjon.
Føler du at dette er noe du har lyst til, eller ønsker du mer informasjon? Ta kontakt med webredaktør Stig K. Johansen, e-post; Denne e-postadressen er beskyttet mot programmer som samler e-postadresser. Du må aktivere javaskript for å kunne se den. eller telefon 997 88 298.
Ikke glem NESK's Julemøte, onsdag 7. desember kl 1900
Tema: "Fra skudd til magen – via kjøkkenet" v/Finn-Erik Bredesen.
Finn-Erik er kanskje best kjent som Villmarksmesse-generalen, men er også en ivrig engelsksettereier og allsidig jeger, som i tillegg er en kløpper på tilbereding av vilt. Finn-Erik vil vise og fortelle det som er verd å vite om rype og skogsfugl som mat, som vi kanskje har noen av i fryseren etter høstens jakt. Om det er du som er jegeren, og den annen part er kokken, kom begge to!
Som på tidligere julemøter pynter vi lokalene, og det blir servering av gløgg, kaker og kaffe.
Vel møtt til et hyggelig julemøte i NKK's lokaler på Bryn (Nils Hansens vei 20)
Bli medlem av NESK!
Har du lyst å bli medlem av vår kjære klubb? Nå kan du tegne medlemskap ut året for kun kr 200,- For dette får du blant annet tilsendt de tre siste nummer av bladet Fuglehunden.
Du kan melde deg inn ved å benytte dette skjemaet eller betale inn summen på kontonummer 1645 05 38977. Merk innbetalingen, nytt medlemskap.